
PRIPRAVA
OSNOVNI PODATKI
	Starost otrok v skupini:
	2 - 4 let

	Prostor:
	igralnica



	Področje dejavnosti:
	Jezik

	Povezava z drugimi področji:
	Družba

	Metode dela:
	Poslušanje, pripovedovanje, pogovor.

	Oblike dela:
	Skupna

	Sredstva in pripomočki:
	Knjiga: Zelo lačna gosenica, gosenica -narejena iz kosmate žičke, papirnat metulj.

	Globalni cilji: 
	Poslušanje, razumevanje in doživljanje literarnih del.

	Operativni cilji:
	- Otrok razvija sposobnost miselnega in čustvenega sodelovanja v literarnem svetu.
- Otrok ob poslušanju in pripovedovanju pravljice razvija zmožnost domišljijske rabe jezika in se uči samostojno pripovedovati.



Vloga odraslega:
· pripravi knjigo in lutko,
· pripoveduje zgodbo,
· otroke usmerja in vodi pogovor.

Vloga otroka:
· poslušanje zgodbe,
· sodelovanje v pogovoru.





[bookmark: _GoBack]METODIČNI POSTOPEK
UVOD:
Otrokom povem, da sem bila včeraj na vrtu in na listu solate opazila drobno gosenico.
Vprašam jih: »Ali ste že kdaj videli gosenico?«
»Ali veste, kje gosenice še živijo in kaj rade jedo?« Otroke spodbujam k razmišljanju in pogovoru.

JEDRO:
Otrokom povem, da sem se spomnila zgodbe o gosenici, ki jim jo bom danes pripovedovala. Zgodbo o zelo lačni gosenici jim pripovedujem s pomočjo gosenice, narejene iz kosmate žičke, s katero bom v zgodbi ponazorila, kaj vse pregrize. Zgodbo pripovedujem čim bolj doživeto. 
ZAKLJUČEK:
Po končanem pripovedovanju otroke povabim, da skupaj obnovimo zgodbo, in sicer tako, da lahko vsak otrok dobi gosenico in z njo obnovi del vsebine.

RAZVIJANJE TEME:
VPRAŠANJA:
· Ali vam je bila zgodba všeč?
· Iz česa je prilezla majhna gosenica?
· Skozi katero sadje se je pregrizla v ponedeljek?
· Katero sadje pa je pregrizla v torek in sredo?
· Ali je bila še vedno lačna?
· Koliko jagod je pregrizla v četrtek?
· Kaj je pregrizla v petek?
· Prišla je sobota. Kaj vse je pregrizla v soboto?
· V nedeljo pa je pregrizla lep zelen list in zelo ji je odleglo. Kakšna je potem postala? Kaj je spredla okrog sebe?
· V kaj se je spremenila po dveh tednih?




PRILOGE
Besedilo zgodbe:
ZELO LAČNA GOSENICA
V srebrni mesečini je na listu ležalo drobno jajčece. Nekega
nedeljskega jutra je vzšlo toplo sonce in – pop! – iz jajčeca je prilezla
drobcena in zelo lačna gosenica. Takoj je pričela iskati hrano.
V ponedeljek se je pregrizla skozi eno jabolko – in še je bila lačna.
V torek se je pregrizla skozi dve hruški – in še je bila lačna.
V sredo se je pregrizla skozi tri slive – in še je bila lačna.
V četrtek se je pregrizla skozi štiri jagode – in še je bila lačna.
V petek se je pregrizla skozi pet pomaranč – in še je bila lačna.
V soboto se je pregrizla skozi košček čokoladne torte, skozi sladoled
pa skozi kumarico in skozi sir, skozi salamo, liziko, skozi češnjevo
pito in klobaso, skozi kolaček in še lubenico. Tisto noč jo je bolel
trebušček.
Naslednji dan je bila zopet nedelja. Gosenica se je pregrizla skozi lep
zelen list in zelo ji je odleglo.
Zdaj ni bila več lačna in nič več majhna. Bila je velika debela gosenica.
Okrog sebe je spredla majhno hiško, bubo. V njej je ostala dva dolga
tedna.
Nato pa je v steni bube pregrizla luknjico, zlezla ven in … bila je prečudovit
metulj.

